
Nr. 5.667 din 21 octombrie 2021
RAPORT

al compartimentului de resort din aparatul de specialitate al primarului la proiectul de hotărâre privind aprobarea Strategiei de dezvoltare locală a comunei Vulcana-Băi, pentru perioada 2021-2027
Având în vedere temeiurile juridice, respectiv prevederile:
a) art. 15 alin. (2), art. 120 alin. (1) și art. 121 alin. (1) și alin. (2) din Constituția României, republicată;

b) art. 3 și 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) din Codul civil al României, adoptat prin Legea nr. 287/2009, republicat, cu modificările și completările ulterioare; 

d) art. 1 alin. (2), art. 3, art. 9,  art. 95 alin. (2), art. 96, art. 98, art. 105 alin. (1) art. 129 alin. (1), alin. (2) lit. b) coroborat cu alin. (4) lit. e), raportate la cele art. 139 alin. (3) lit. d), art. 156 alin. (1) penultima teză, art. 197, art.198 și art. 199 din Ordonanța de urgență a Guvernului nr. 57/2019 privind Codul administrativ, cu modificările ulterioare;

e) Legii 350/06.07.2001, privind amenajarea teritoriului și urbanismul și prorogarea unor termene, cu modificările și completările ulterioare;

f) art. 20 alin. (1) lit. j) și art. 25 lit. g) din Legea nr. 273/2006 cu privire la finanțele publice locale, cu modificările și completările ulterioare; 

a)   g) art. 2 alin. (2), art. 41 alin. (5), art. 50 alin. (4), art. 58, art. 59, art. 61, art. 62  și art. 70 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

h) art. 7 alin. din Legea nr. 52/2003 privind transparența decizională în administrația publică, republicată;

Politica actuală a Uniunii Europene este concentrată pe dezvoltarea durabilă a societăţii, din toate punctele de vedere, asigurând statelor membre diverse instrumente financiare pentru rezolvarea problemelor economice şi sociale. Pentru a atrage aceste fonduri, în vederea finanţării proiectelor de dezvoltare locală, este absolut necesară elaborarea strategiei de dezvoltare a fiecărei comunităţi din România, pentru anul 2021-2027. 
Identificarea problemelor şi a nevoilor la nivelul comunităţii, stabilirea planului de acţiune locală pentru dezvoltare durabilă, stabilirea domeniilor prioritare care au nevoie de finanţare şi pregătirea portofoliului local de proiecte au în vedere direcţiile perioadei 2021- 2027 de programare financiară a fondurilor Uniunii Europene. 

Strategia de Dezvoltare Locală a Comunei Vulcana-Băi, pentru perioada 2021-2027, oferă o imagine cât mai clară a obiectivelor pe care administraţia locală şi le-a fixat în următorii 7 ani. Implementând împreună Strategia de dezvoltare a comunei Vulcana-Băi, vom da cetăţenilor posibilitatea de a-şi aduce contribuţia la creşterea gradului de bunăstare, de a lua atitudine şi de a avea un cuvânt de spus, acţionând împreună cu toate sectoarele comunităţii pentru a crea un viitor cât mai durabil. 

Vom reveni asupra acestei strategii în mod regulat pentru a-i aduce îmbunătăţiri astfel încât ajustarea să corespundă schimbării continue. 
Strategia de Dezvoltare Locală a Comunei Vulcana-Băi, pentru perioada 2021-2027, își propune să aducă toți factorii implicați în îndeplinirea sa, la o stare de colaborare sub aceeași viziune, pentru utilizarea cu folos, atât a resurselor proprii, cât și a celor ce pot veni din exteriorul unității administrativ-teritoriale. 

având în vedere cele menționate mai sus, consider legal proiectul de hotărâre și propun adoptarea acestuia în forma prezentată de inițiator.

